مرتضی حسن چاند پوری

مرتضی حسن چاند پوری  (1868-1951) ایک  بھارتی سنی عالم دین تھے۔ وہ تصوف کے چشتی سلسلہ میں اشرف علی تھانوی کے مجاز تھے۔

سوانح 
مرتضی حسن چاند پوری محمد یعقوب نانوتوی کے شاگرد تھے۔ وہ دار العلوم دیوبند سے سنہ 1304 ہجری میں فارغ التحصیل ہوئے۔ وہ تصوف میں پہلے رفیع الدین دیوبندی سے وابستہ تھے اور بعد میں انھوں نے اشرف علی تھانوی سے رجوع کیا اور ان کے مجاز ہوئے۔

چاند پوری نے دربھنگہ اور مراد آباد کے اسلامی مکاتب فکر میں طویل عرصہ تک تدریسی خدمات انجام دیں؛ لیکن بعد میں دار العلوم دیوبند میں شمولیت اختیار کی۔ آپ ایک عرصہ تک ناظم تعلیمات رہے پھر بعد میں انھیں شعبۂ تبلیغ کی انتظامیہ سونپی گئی۔ وہ یکم رمضان 1350ھ کو دیوبند مدرسہ سے ریٹائر ہوئے ، اور اپنے آبائی وطن چاندپور، بجنور منتقل ہو گئے ، جہاں وہ 31 دسمبر 1951 کو اسلامی مہینہ ربیع الثانی 1371 ھ کے مطابق دار فانی کی طرف کوچ کر گئے۔ اپنے بعد ایک بیٹا چھوڑا، جن کا نام محمد انور تھا۔

چاند پوری نے قادیانیوں اور بریلویوں کے ساتھ کئی مناظرے کیے ان کے تلامذہ میں سید سلیمان ندوی بھی شامل ہیں ، جنھوں نے سیرت النبی تصنیف کی اور دار المصنفین شبلی اکیڈمی قائم کیا۔

تصنیفی خدمات 
چاند پوری نے ان الزامات اور تہمتوں کی تردید کے لیے بنیادی طور پر مضامین اور کتابچے لکھے، جو احمد رضا خان نے دیوبندی علما؛ خصوصاً محمد قاسم نانوتوی، رشید احمد گنگوہی، خلیل احمد سہارنپوری اور اشرف علی تھانوی پر لگائے تھے۔ ان کے بیشتر مضامین  مجموعۂ رسائل چاند پوری  کے نام سے مرتب اور شائع ہوئے ہیں۔  نظام الدین اسیر ادروی نے اپنی کتاب میں درج ذیل کتابوں کا تذکرہ کیا ہے:
مرزائیت کا خاتمہ
قادیانیت میں قیامت خیز بھونچال
مرزا اور مرزائیوں کو دربار نبوت سے چیلنج
مرزائیوں کی تمام جماعتوں کو چیلنج
تحقیق الکفر
تعلیم الخبیر فی حدیث ابن کثیر
قادیانیوں سے 70 سوالات
 صاعقۂ آسمانی بر فرقۂ قادیانی

حوالہ جات 

1868ء کی پیدائشیں
1951ء کی وفیات
احمدیہ کے نقاد
برطانوی ہند کی شخصیات
بھارت کے سنی علما
دار العلوم دیوبند کا تدریسی عملہ
دیوبندی شخصیات
دار العلوم دیوبند کے فضلا
ویکی ڈیٹا سے مطابقت رکھنے والی مختصر تفصیل